Pål Thoresen

Pål Thoresen (født 1960 i Oslo, oppvokst i Svelvik i Vestfold) er en norsk journalist og programleder. Han startet med nærradio på 80-tallet i blant annet RadiOrakel og ble senere med på oppstarten av den lokale tv-stasjonen Nyhetskanalen i Oslo i 1997, i 1999 til 2002 ledet han Etter skoletid i NRK TV.    

Igjennom en årrekke var han programleder i Reiseradioen og Blender på NRK 2, samt Popquiz på radio og TV, i årene 2003-2004 som reporter i Sommeråpent hvor han også var programleder i 2010. 

Fra 2006 til 2008 ledet han Frokost-TV sammen med Brita Garden, fra 2013 til 2016 var han programleder i Nitimen i NRK P1 sammen med Ida Kjøstelsen.

Høsten 2016 ledet han Sjarmøretappen på NRK P1 med Jørn Hoel, og fra 2017 programmet Pål igjen! på samme kanal. Fra sommeren 2018 tok han over Pop Quiz i NRK P1 og NRK P13 i tillegg til Underholdningsavdelingen tar kvelden på NRK P1 sammen med Espen Stensrud.

Han er også låtskriver og vokalist i bandet Less Pål.

 Referanser 

 Eksterne lenker 



Kategori:Norske radioprogramledere
Kategori:Norske TV-programledere
Kategori:Programledere for NRK TV
Kategori:Programledere for NRK Radio
Kategori:Personer fra Oslo
Kategori:Personer fra tidligere Svelvik kommune